สังคมข่าวหุ้นคาเฟอีน
*หุ้น ESSO ราคาปรับลงมาวานนี้กว่า 7.26% มาที่ 11.50 บาท ใครซื้อไว้ในพอร์ตก็ใจหายใจคว่ำหน่อย ซึ่งก็เป็นเรื่องปกติสำหรับหุ้นแบบนี้ ล่าสุด ได้ยินข่าวมาว่า ทางผู้บริหารของ PTG ยืนยันว่า ไม่ได้คิดจะสนใจซื้อสินทรัพย์ใดๆ ของเอสโซ่แน่นอน ข่าวลือก็คือข่าวลือ ทำให้เหลือละครไม่เท่าไหร่ หากมีดีลขายโรงกลั่นแห่งนี้ขึ้นมาจริงๆ เพราะคนที่จะซื้อนั้น มีอยู่ไม่กี่รายในประเทศที่พอจะมีศักยภาพ
18 พ.ย. 2559

*หุ้น ESSO ราคาปรับลงมาวานนี้กว่า 7.26% มาที่ 11.50 บาท ใครซื้อไว้ในพอร์ตก็ใจหายใจคว่ำหน่อย ซึ่งก็เป็นเรื่องปกติสำหรับหุ้นแบบนี้ ล่าสุด ได้ยินข่าวมาว่า ทางผู้บริหารของ PTG ยืนยันว่า ไม่ได้คิดจะสนใจซื้อสินทรัพย์ใดๆ ของเอสโซ่แน่นอน ข่าวลือก็คือข่าวลือ ทำให้เหลือละครไม่เท่าไหร่ หากมีดีลขายโรงกลั่นแห่งนี้ขึ้นมาจริงๆ เพราะคนที่จะซื้อนั้น มีอยู่ไม่กี่รายในประเทศที่พอจะมีศักยภาพ
*เรียบร้อยโรงเรียน “พิชญ์ โพธารามิก” ในฐานะผู้เสนอซื้อหลักทรัพย์ JTS หรือ บมจ.จัสมิน เทเลคอม ซิสเต็มส์ เพราะเมื่อวานนี้(17 พ.ย.) มีจำนวนหุ้น 359,660,100 หุ้น คิดเป็นร้อยละ 50.91 ของหุ้นที่จำหน่ายได้แล้วทั้งหมดของกิจการ จากจำหน่ายหุ้นที่เสนอซื้อจำนวน 706,457,300 หุ้น คิดเป็นร้อยละ 100 โดยพิชญ์ ได้ทำคำเสนอซื้อหุ้น JTS ระหว่างวันที่ 6 ต.ค.-10 พ.ย.59 ที่ราคาหุ้นละ 1.50 บาท
*ฟันด์โฟลว์ขายต่อเนื่องในตลาดหุ้นไทยเป็นวันที่ 19 ติดต่อกันแล้ว รวมมูลก็เกือบๆ 5 หมื่นล้านบาท ทำให้คงเหลือยอดซื้อสุทธิจากต้นปีประมาณ 9 หมื่นล้านบาท แต่พอไปถามบรรดากูรู ด้านฟันด์โฟลว์ ก็บอกว่า อย่าตื่นตูม ตกใจอะไรไป เพราะแค่ “ปรับพอร์ต” ไปหาสินทรัพย์ที่มีความเสี่ยงต่ำไว้ก่อน เพื่อรอดูนโยบายของว่าที่ประธานาธิบดีของสหรัฐฯ คนใหม่ว่าจะมีความชัดเจนอย่างไร และเชื่อว่าในช่วงต้นปี น่าจะมีแรงซื้อกลับเข้ามา
*ส่วนประเด็นเรื่องของธนาคารกลางสหรัฐฯ หรือ เฟดจะมีการระชุมในกลางเดือนธ.ค.นี้นั้น ก็น่าจะมีการปรับลดอัตราดอกเบี้ยนโยบายค่อนข้างแน่นอนจากระดับ 0.25-0.50% เป็น 0.50-0.75% นี่เป็นการฟันธงทั้งจากนักวิเคราะห์ในตลาดหุ้นนอวยอร์ก และของตลาดหุ้นไทย แต่ก็ยังพอมีบางเสียงบอกว่า มีความเป็นไปได้ที่เฟด น่าจะยังไม่ประกาศ เพื่อรอดูท่าทีของนายโดนัลด์ ทรัมป์ อีกครั้งเกี่ยวกับเรื่องอัตราดอกเบี้ย
*เสี่ยชัย โสภณพนิช ประธานกรรมการ บมจ.กรุงเทพประกันภัย(BKI)แจ้งไตรมาส 3/59 มีเบี้ยประกันภัยรับ 3,674.1 ล้านบาท ลดลง 0.4% ถือว่าไม่เยอะในภาวะเศรษฐกิจแบบนี้และการแข่งขันในตลาดประกันรุนแรง ส่วนกำไรสุทธิอยู่ที่ 766.3 ล้านบาท เพิ่มขึ้น 9.7 และมีกำไรต่อหุ้นขั้นพื้นฐาน 7.20 บาท นี่ก็ถือว่าปังมาก!!!!! พร้อมประกาศจ่ายเงินปันผลระหว่างกาล สำหรับงวดไตรมาส 3/59 กับผู้ถือหุ้น อัตราหุ้นละ 3 บาท ส่วนกำไรสุทธิช่วง 9 เดือนแรก  2,056.6 ล้านบาท เพิ่มขึ้น 10.8 และมีกำไรต่อหุ้นขั้นพื้นฐาน 19.32 บาท
*ชวนินทร์ บัณฑิตกฤษดา บอสใหญ่ บมจ.เจดับเบิ้ลยูดี อินโฟโลจิสติกส์ (JWD) กางแผนปี 60 ตั้งเป้ารายได้ที่ไม่รวมกับการเข้าซื้อกิจการใหม่ หรือ M&amp;A ว่าจะเติบโต 7% จากปีนี้ที่คาดว่ารายได้จะไม่ต่ำกว่าปีก่อนที่มีรายได้ 2.38 พันล้านบาท  ส่วนกำไรสุทธิปี 60 จะกลับไปอยู่ในระดับปกติ หรือระดับเดียวกับช่วงปี 58 ที่มีกำไรสุทธิ 300 ล้านบาท สำหรับในปี 59 นั้น JWD ผลประกอบการไม่ค่อยดีนัก 9 เดือนแรกขาดทุนสุทธิ 50 ล้านบาท
*มีความคืบหน้าบางแล้วระหว่าง บมจ.ทรีซิกตี้ไฟว์ (TSF) กับ บมจ.สหการประมูล (AUCT)ในการจัดตั้งบริษัทร่วมทุนภายใต้ชื่อบริษัท แอคชั่น แอนด์ ออคชั่น จำกัด โดยถือหุ้น 24% และ 50.998% ร่วมกับผู้ถือหุ้นรายอื่น ๆ เพื่อลงทุนธุรกิจหลากหลายทั้งการบริหารและพัฒนาคุณภาพสินทรัพย์ ,การบริหารจัดการขนส่ง ,ธุรกิจซื้อขายรถยนต์มือสอง ,ประมูลออนไลน์ ,การให้บริการประชาสัมพันธ์ หวังช่วยขยายฐานคู่ค้าและลูกค้า ซึ่งผุ้บริหารต่างคาดว่าจะได้ข้อสรุปและจัดตั้งบริษัทร่วมทุนเสร็จสิ้นราวกลางเดือน ธ.ค.59
*วันพุธที่ 23 พ.ย.ธนาคารอิสลามแห่งประเทศไทย จัดงานแถลงข่าว “ความคืบหน้าการแก้ไขปัญหาธนาคารฯ นำโดย “ชัยวัฒน์ อุทัยวรรณ์” ประธานกรรมการธนาคาร ณ ห้องประชุมใหญ่ชั้น 23 อาคารคิวเฮ้าส์ อโศก ถนนสุขุมวิท 21 (อโศก)